R10 miljoen vir universiteit om n vrye Afrikaans tot stand te bring
Onderwerp: R10 miljoen vir universiteit om n vrye Afrikaans tot stand te bring Tue Apr 27, 2010 4:10 pm
myPrintWindow = window.open('http://www.dieburger.com/printArticle.aspx?iframe&aid=1dc90c23-9ad0-4248-aab4-4f7bc118dc72&cid=1708','myPrintWindow','toolbar=0,location=0,directories=0,status=0,menubar=0,scrollbars=1,resizable=0,width=750,height=600');
[url=http://myweb2.search.yahoo.com/myresults/bookmarklet?u=http://www.dieburger.com/Suid-Afrika/Nuus/R10-miljoen-vir-universiteit-20100426&title=R10 miljoen vir universiteit]Yahoo[/url]
[url=http://www.google.com/bookmarks/mark?op=edit&output=popup&bkmk=http://www.dieburger.com/Suid-Afrika/Nuus/R10-miljoen-vir-universiteit-20100426&title=R10 miljoen vir universiteit]Google[/url]
[url=http://digg.com/submit?url=http://www.dieburger.com/Suid-Afrika/Nuus/R10-miljoen-vir-universiteit-20100426&title=R10 miljoen vir universiteit&bodytext=Minstens+R10+miljoen+is+in+die+eerste+jaar+nodig+om+%e2%80%99n+vrye+Afrikaans+universiteit+(VAU)+tot+stand+te+bring.&media=news&topic=motorsport]Digg[/url]
[url=http://del.icio.us/post?url=http://www.dieburger.com/Suid-Afrika/Nuus/R10-miljoen-vir-universiteit-20100426&title=R10 miljoen vir universiteit]del.icio.us[/url]
[url=http://www.facebook.com/sharer.php?u=http://www.dieburger.com/Suid-Afrika/Nuus/R10-miljoen-vir-universiteit-20100426&title=R10 miljoen vir universiteit]Facebook[/url]
Minstens R10 miljoen is in die eerste jaar nodig om 'n vrye Afrikaans universiteit (VAU) tot stand te bring.
Dit blyk uit verskeie begrotings wat die naweek op 'n vergadering van verskeie rolspelers en belanghebbendes bekend gemaak is.
Mnr. Christo van der Rheede, voorsitter van die Stigting vir Bemagtiging deur Afrikaans (SBA), wat met die inisiatief vorendag gekom het, was gister opgewonde oor die pad vorentoe. "Die idee is geopper en ons is besig om inhoud daaraan te gee deur beplanning op 'n strategiese vlak te doen."
Hy beplan om vroeg aanstaande maand met die Nasionale Finan­siële Studentehulpskema te vergader. Mnr. David Maenhaut, 'n verteenwoordiger van die Vlaamse regering, het reeds onderneem om geldelike steun in België te soek.
Die moontlikheid word oorweeg om die VAU ingevolge 'n ooreenkoms met 'n bestaande universiteit, 'n konsortium van universiteite of selfs 'n oorsese universiteit te laat funksioneer.
Daar is onder meer ook na 'n model vir samewerking met die Skool vir Voortgesette Onderwysopleiding (SVO) van die Noordwes-Universiteit se Potchefstroom-kampus gekyk.
Volgens Van der Rheede sal dit deel van die missie wees om 'n instelling met 3 000 studente tot stand te bring wat ideologies vry is en studente met kritiese denke oplei wat gereed is vir die arbeidsmark.
"Ons wil studente oplei wat kan terugploeg in die gemeenskap waar hulle vandaan kom en nie met die eerste beste geleentheid uit die land vlug nie," het Van der Rheede gesê.
Daar word ook tans na die wetlike aspekte gekyk en 'n art. 21-maatskappy gaan waarskynlik gestig word. Maniere hoe die kurrikulum aangebied kan word, alternatiewe beursskemas en mentorskapprogramme word ondersoek.
Mnr. Danie van Wyk, 'n onderwyskenner met noue bande met Cosatu, het gesê die konsep is beslis iets wat hy met die alliansievennote van dié vakverbond sal bespreek en bevorder. "Daar is ongetwyfeld plek vir so 'n instelling in ons land."
Me. Francis Galloway, 'n akademikus en navorser met 'n spesifieke belang in die ekonomiese potensiaal van die inheemse tale, het gesê sy gee haar steun aan 'n ini­siatief wat kan bydra tot die oplossing van die uitdagings in hoër onderwys. Sy stel veral belang in die moontlikheid dat dit tot die uitbouing van inheemse tale as onderrig- en navorsingstale kan bydra.
Me. Ria Olivier, 'n taalkenner en Wes-Kaapse koördineerder vir die Afrikaanse Taalraad, het gesê dit is skokkend om te sien hoeveel studente deesdae weggewys word omdat hulle nie universiteitsgeld kan bekostig nie.
Verdere stappe vorentoe sluit in die stigting van plaaslike en gemeenskapsverenigings, 'n konferensie, die samestelling van 'n databank van kundiges en vrywilliges en die samestelling van strategiese en operasionele planne.